Atbildes uz 25.05.2026 jautājumiem Par iepirkumu ar identifikācijas Nr. CAIP 2026/50

Jautājums:
1. norādīt lektoram paredzēto/vēlamo atlīdzības līmeni vai arī sniedziet ilustratīvu izmaksu piemēru no līdz šim realizētiem projektiem ar līdzīgām prasībām. Šī brīža prasības norāda, ka saņemsiet zemākās cenas, nevis kvalitātes piedāvājumu.
Atbilde: Pasūtītājam iepirkuma procesa ietvaros nav pienākums norādīt lektoram paredzamo/vēlamo atlīdzības līmeni. Pretendentiem, izvērtējot Tehniskās specifikācijās norādīto projektu (kuru ietvaros tiks veiktas Publicitātes aktivitātes) jomu un specifiku, ir jāspēj piedāvāt tirgū pieejamos atbilstošos lektorus un jānorāda pretendenta piedāvātais to atlīdzības apmērs. 

Jautājums:
2. skaidrot, kāpēc Nolikumā netiek izmantots objektīvi salīdzināms, caurspīdīgs kritērijs – atlīdzība par starptautiska lektora/moderatora piesaisti?
Atbilde: Pasūtītāja ieskatā Nolikumā ir izmantots objektīvi salīdzināmi un caurspīdīgi kritēriji. Atlīdzība par starptautiska lektora/moderatora piesaisti ir tikai viena sadaļa no Finanšu piedāvājuma un Pretendentam ir jāspēj noteikt Tehniskajās specifikācijās aprakstītiem projektiem (kā ietvaros rīkojami publicitātes pasākumi) piemērotu lektoru vai moderatoru izcenojums par pasākumu. Pasūtītājs sagaida ka Pretendents orientējas vai iepazīstas ar minēto projektu jomām un tam ir pieredze šādu pasākumu plānošanā vai pieredzes neesamības gadījumā, spēj sagatavojot piedāvājumu un apzināties nepieciešamās izmaksas atbilstošu lektora/moderatora piesaistei.

Tajā pašā laikā Pasūtītājs, ņemot vērā Potenciālā Pretendenta norādes, ka nav zināms pasākumu norises laiks un Pretendentiem nav iespējams objektīvi prognozēt un sarēķināt transporta un viesnīcas izmaksas un to potenciālo pieaugumu 2 gadu perspektīvā un tūrisma sezonā/nesezonā, ir precizējis, ka Finanšu piedāvājumā Pretendentiem ir jāsniedz tikai piesaistāmo lektoru atlīdzība par konkrētu pasākumu. Transporta un izmitināšanas izmaksas tiks segtas papildus pēc faktiskajam izmaksām, nosakot limitu un nepieciešamību veikt tirgus izpēti un saskaņot izmaksas ar Pasūtītāju, attiecīgi papildinot Tehniskās specifikācijas.

[bookmark: _Ref223607950]Attiecībā uz Pretendenta darba izmaksām par lektoru piesaisti, tās ir iekļaujamas Finanšu piedāvājuma 3.4.-3.6. sadaļās Pasākuma norises plānošana un organizēšana atbilstoši dažāda lieluma un prasību pasākumiem (tajā skaitā, prasībām par piesaistāmo lektoru/moderātoru skaitu pasākumos).


